ET Euroopa Liidu Teataja C 302/24

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2012/C 302/14

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

MUUTMISTAOTLUS VASTAVALT ARTIKLILE 9

„MIEL DE LA ALCARRIA”

EÜ nr: ES-PDO-0117-0079-22.09.2010

KGT ( ) KPN ( X )

1. Spetsifikaadi osa, mida muutmine hõlmab:

—  Toote nimetus — ☒ Kirjeldus — ☒ Geograafiline piirkond — ☒ Päritolu tõendamine — ☒ Tootmismeetod — ☒ Seos piirkonnaga — ☒ Märgistamine — ☒ Riiklikud nõuded — ☒ Muu (kontrolliasutus)

2. Muudatus(t)e liik:

— ☒ Koonddokumendi või kokkuvõtte muutmine —  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

3.1. Kirjeldus:

Parandatakse mee „Miel de La Alcarria” füüsikalis-keemiliste ja õietolmu omaduste sõnastust, lisades matemaatilised sümbolid iga parameetri piirväärtuste kindlaksmääramiseks.

Muudetakse teatavate füüsikalis-keemiliste ja õietolmu parameetrite piirväärtusi, tuginedes kogemustele, mis on saadud päritolunimetuse „Miel de La Alcarria” rohkem kui 16 eksisteerimisaasta jooksul, ning uuringutel, mis põhinevad Castilla-La Mancha autonoomse piirkonna valitsuse põllumajanduskeskuse meelaboratooriumist saadud analüüsitulemustel päritolunimetusega „Miel de La Alcarria” mee kohta; nimetatud uuringud võimaldavad toodet paremini kirjeldada.

3.2. Geograafiline piirkond:

Geograafilist piirkonda käsitlev osa on läbi vaadatud ning seda on muudetud seose uute kohalike omavalitsusüksuste tunnustamise või loomisega, võttes arvesse, et mõned kaitstud piirkonda kuuluvad kohalikud üksused olid põhjendamatult nimetamata jäetud, ehkki need asuvad kõnealuses osas nimetatud üksuste lähikonnas; seetõttu on need üksused lisatud kaitstud piirkonda käsitleva osa uude versiooni.

Samuti on naabruses asuvates omavalitsusüksustes järjest rohkem tarusid; seetõttu on Castilla-La Mancha autonoomse piirkonna valitsuse põllumajanduskeskuse uuringule tuginedes lisatud uusi omavalitsusüksusi, et edendada mesindust piirkonnas võimalikult suurel määral, säilitades samas mee „Miel de La Alcarria” määratletud omadused ja võttes arvesse sarnasust taimede mitmekesisuses.

3.3. Päritolutõend:

Kuna muudeti spetsifikaati kinnitavat kontrolliasutust, on ümber sõnastatud osa „Kontroll ja sertifitseerimine”, kus viited reguleerivale asutusele (Consejo Regulador) on spetsifikaadi vastavates osades asendatud sõnadega „sertifitseerimise eest vastutav kontrolliasutus”; samuti on muudetud pakendajale ja tootele esitatavaid tingimusi.

3.4. Tootmismeetod:

Kontrolliasutuse muutmise tõttu asendatakse tootmismeetodit kirjeldav osa uue versiooniga, milles on esitatud nõuded „Miel de La Alcarria” nõutavate ja sertifitseeritavate omaduste kohta. Seetõttu lisatakse kõnealusesse osasse meetodid, mida nimetatakse osas, mis käsitleb seost piirkonnaga. Samuti ajakohastatakse nimetatud meetodeid käsitlevat teksti, sest paljud nendest meetoditest ei ole „Miel de La Alcarria” omadused, vaid kehtestatud sanitaar- ja toiduohutusnõuded.

3.5. Seos piirkonnaga:

Osas „Muld ja taimestik” ja looduslikke taimi käsitlevas lõigus muudetakse huulõieliste loetelu, lisades sellesse majoraani (Thymus mastichina L. subsp. mastichina), ning põllumaad käsitlevasse lõiku lisatakse tekst „Samuti kasvatatakse lõhna- ja maitsetaimi, peamiselt lavandiini (Lavandula hybrida Rev).”

Nagu eelmises punktis öeldud, on meetodid paigutatud tootmismeetodit käsitleva osa alla.

3.6. Kontrolliasutus:

Määruse (EÜ) 510/2006 alusel taotletakse, et KPN „Miel de La Alcarria” kontrolliasutus oleks Hispaania riikliku akrediteerimisasutuse (ENAC) poolt põllumajandus- ja toiduainesektoris akrediteeritud sertifitseerimisasutus GEACAM.S.A.; sertifitseerimine toimub vastavalt standardile UNE-EN 45011 „Üldnõuded toodet sertifitseerivatele asutustele”.

3.7. Märgistamine:

Osa sõnastatakse ümber eesmärgiga määrata paremini kindlaks pakendile esitatavad nõuded.

3.8. Riiklikud nõuded:

Ajakohastatakse viiteid ühenduse ja riigisisestele sätetele.

KOONDDOKUMENT

NÕUKOGU MÄÄRUS (EÜ) nr 510/2006

„MIEL DE LA ALCARRIA”

EÜ nr: ES-PDO-0117-0079-22.09.2010

KGT ( ) KPN ( X )

1. Nimetus:

„Miel de La Alcarria”

2. Liikmesriik või kolmas riik:

Hispaania

3. Põllumajandustoote või toidu kirjeldus:

3.1. Toote liik:

Klass 1.4. Muud loomse päritoluga tooted (munad, mesi, mitmesugused piimatooted (v.a või) jne)

3.2. Toote kirjeldus, mida punktis 1 esitatud nimetus tähistab:

Mett „Miel de La Alcarria” liigitatakse järgmiselt:

Rosmariinimesi (Rosmarinus officinalis L.)

Lavendlimesi (Lavandula latifolia Medicus)

Mitmeliigiline õiemesi.

Lisaks sellele peavad meel olema pakendamisel järgmised omadused:

A. Füüsikalis-keemilised omadused

Niiskusesisaldus ≤ 17,5 % Hüdroksümetüülfurfuraal ≤ 15,0 mg/kg Vabad rasvhapped ≤ 35,0 meq/kg Elektrijuhtivus ≤ 0,62 mS/cm Kolorimeetria L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Õietolmu omadused

„Miel de La Alcarria” liik Õietolmuterade osakaal Lavendlimesi Lavendli õietolm > 10 % Rosmariinimesi Rosmariini õietolm ≥ 15 % Mitmeliigiline õiemesi Liivatee (Thymus t.), piparrohu (Satureja spp.), rosmariini ja lavendli õietolmuterade osakaal kokku ≥ 5 %

Samuti peavad olema täidetud järgmised nõuded.

— Kanarbikuliste (Ericaceae), välja arvatud hariliku leesika (Arctostaphylos uva-ursi L. Sprengel) õietolmuterade osakaal peab olema ≤ 1 %.

— Vaigu-kiviroosiku (Cistus ladanifer L.) õietolmuterade osakaal peab olema ≤ 3 %.

— Prantsuse lavendli (Lavandula stoechas L.) õietolmuterade osakaal peab olema ≤ 3 %.

— Tootmispiirkonnas kasvatatavate muude kui dekoratiivtaimede, välja arvatud lõhnataimede õietolmuterade osakaal kokku peab olema ≤ 15 %.

C. Organoleptilised omadused

Meel peavad olema selle päritolutaimedele iseloomulikud organoleptilised omadused, eelkõige lõhn ja maitse.

Rosmariinimesi

— Värvus: helevalgest heleda merevaigukollaseni.

— Lõhn: õrn lillelõhn. Vähese kuni keskmise tugevuse ja kestvusega.

— Maitse: magus, hapuka alatooniga. Vähese kuni keskmise tugevuse ja kestvusega. Kerge järelmaitse.

Lavendlimesi

— Värvus: väga heledast merevaigukollasest merevaigukollaseni.

— Lõhn: aromaatne, palsaminootidega. Keskmise kuni suure intensiivsuse ja kestvusega.

— Maitse: magus, varieeruva hapususega. Keskmise kuni suure intensiivsuse ja kestvusega. Tugev järelmaitse.

Mitmeliigiline õiemesi

— Värvus: väga heledast merevaigukollasest merevaigukollaseni.

— Lõhn: väga varieeruv. Puuviljalõhn, aromaatne, soe, varjundirohke, loomalõhn, küllalt intensiivsest lillelõhnast värske rohttaimelõhnani. Varieeruva tugevuse ja kestvusega.

— Maitse: magus, varieeruva hapususega. Varieeruva tugevuse ja kestvusega. Üldiselt värske järelmaitse.

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

„Miel de La Alcarria” tootmine ja töötlemine peavad toimuma määratletud geograafilises piirkonnas.

3.6. Erieeskirjad viilutamise, riivimise, pakendamise jm kohta:

Mesi tuleb pakendada tootmispiirkonnas, sest kui seda transporditakse pakendamata kujul, liigutatakse või pakendatakse teatava aja möödudes, siis mee füüsikalis-keemilised omadused – niiskusesisaldus ja hüdroksümetüülfurfuraal – muutuvad, antud juhul suurenevad; seetõttu peab pakendamine mee eriomaduste säilitamiseks toimuma tootmispiirkonnas.

Toote netomass pakendi kohta on vastavalt kehtivatele õigusaktidele maksimaalselt 1 kg.

Pakend peab olema hermeetiliselt suletud.

Pakend peab olema läbipaistvast värvitust klaasist.

Pakendeid ei tohi uuesti kasutada.

3.7. Erieeskirjad märgistamise kohta:

Meel, mida müüakse päritolunimetusega „Miel de La Alcarria” ja mis vastab pakendamise ajal spetsifikaadi nõuetele, peab olema nummerdatud lisaetikett, mille on väljastanud päritolunimetuse „Miel de La Alcarria” reguleeriv asutus ja mida on kontrollinud kontrolliasutus, ning sellel peab olema garantiipitser ja kaubanduslik etikett vähemalt järgmise teabega:

— nähtaval kohal lause „Denominación de Origen Miel de La Alcarria” (päritolunimetus „Miel de La Alcarria”) või „Denominación de Origen Protegida Miel de La Alcarria” (kaitstud päritolunimetus „Miel de La Alcarria”);

— mee liik vastavalt selle taimsele päritolule: rosmariinimesi, lavendlimesi või mitmeliigiline õiemesi.

Pakendatud mesi, mis läbib kvaliteedikontrolli ja vastab osas „Toote kirjeldus” kehtestatud nõuetele, märgistatakse järgmise logoga:

4. Geograafilise piirkonna täpne määratlus:

Tarusid peetakse Pürenee poolsaare keskosas, Guadalajara ja Cuenca provintsides asuva La Alcarria põllumajanduspiirkonna eri omavalitsusüksustes.

Piirkonna kogupindala on 10 354 km2.

Pakendamispiirkonnaks on tootmispiirkond ning see hõlmab Guadalajara ja Cuenca provintside järgmisi omavalitsusüksusi.

Cuenca provints: Abía de la Obispalía, Albalate de las Nogueras, Albendea, Alcantud, Alcázar del Rey, Alcohujate, Altarejos (hõlmates üksnes omavalitsusüksust Poveda de la Obispalía), Arandilla del Arroyo, Arrancacepas, Barajas de Melo, Bascuñana de San Pedro, Beteta (sealhulgas Beteta ja Valtablado de Beteta), Buciegas, Buendía, Campos del Paraíso, Canalejas del Arroyo, Cañamares, Cañaveras, Cañaveruelas, Cañizares, Carrascosa, Castejón, Castillo-Albaráñez, Cuenca (hõlmates üksnes omavalitsusüksusi Cólliga, Colliguilla ja Villanueva de los Escuderos), Cueva del Hierro, Frontera (La), Fuentenava de Jábaga, Gascueña, Huelves, Huerta de la Obispalía, Huete, Leganiel, Olmeda de la Cuesta, Olmedilla de Eliz, Paredes, Peraleja (La), Pineda de Cigüela, Portalrubio de Guadamejud, Pozuelo (El), Priego, Puebla de Don Francisco, Rozalén del Monte, Saceda-Trasierra, Saelices, Salmeroncillos, San Pedro Palmiches, Sotorribas (sealhulgas Collados, Pajares, Ribagorda, Ribatajada, Ribatajadilla, Torrecilla ja Villaseca), Tinajas, Torralba, Torrejoncillo del Rey, Uclés, Valdecolmenas (Los), Valdeolivas, Valsalobre, Vellisca, Villaconejos de Trabaque, Villalba del Rey, Villanueva de Guadamejud, Villar de Domingo García, Villar del Infantado, Villar de Olalla (hõlmates üksnes omavalitsusüksusi Barbalimpia, Hortizuela ja Villarejo Seco), Villar y Velasco, Villarejo de la Peñuela, Villas de la Ventosa ja Vindel.

Guadalajara provints: Abánades, Alaminos, Alarilla, Albalate de Zorita, Albares, Alcocer, Alcolea del Pinar, Aldeanueva de Guadalajara, Algora, Alhóndiga, Alique, Almadrones, Almoguera, Almonacid de Zorita, Alocén, Anguita (hõlmates üksnes omavalitsusüksust Padilla del Ducado), Aranzueque, Arbancón, Arbeteta, Argecilla, Armallones, Armuña de Tajuña, Atanzón, Auñón, Azuqueca de Henares, Baides, Barriopedro, Berninches, Brihuega, Budia, Bujalaro, Canredondo, Cañizar, Casas de San Galindo, Caspueñas, Castejón de Henares, Castilforte, Cendejas de Enmedio, Cendejas de la Torre, Centenera, Cifuentes, Ciruelas, Cogollor, Cogolludo (sealhulgas Cogolludo ning Aleas, Beleña del Sorbe ja Torrebeleña), Copernal, Chiloeches, Chillarón del Rey, Driebes, Durón, Escamilla, Escariche, Escopete, Espinosa de Henares, Esplegares, Estriégana, Fuencemillán, Fuentelencina, Fuentelviejo, Fuentenovilla, Gajanejos, Guadalajara (sealhulgas Guadalajara ning Iríepal, Taracena ja Valdenoches), Henche, Heras de Ayuso, Hita, Hontoba, Horche, Hortezuela de Ocen (La), Huérmeces del Cerro, Huertahernando, Hueva, Humanes, Illana, Inviernas (Las), Irueste, Jadraque, Jirueque, Ledanca, Loranca de Tajuña, Lupiana, Luzaga, Mandayona, Mantiel, Marchamalo, Masegoso de Tajuña, Matillas, Mazuecos, Medranda, Membrillera, Millana, Mirabueno, Miralrío, Mondéjar, Montarrón, Moratilla de los Meleros, Muduex, Negredo, Ocentejo, Olivar (El), Olmeda de Cobeta (incluyendo única y exclusivamente el agregado de La Buenafuente del Sistal), Olmeda de Jadraque (La), Pareja, Pastrana, Peñalén, Peñalver, Peralveche, Pinilla de Jadraque, Pioz, Poveda de la Sierra, Pozo de Almoguera, Pozo de Guadalajara, Puebla de Beleña, Recuenco (El), Renera, Riba de Saelices (hõlmates üksnes omavalitsusüksusi La Loma ja Ribarredonda), Romanones, Sacecorbo, Sacedón, Saelices de la Sal, Salmerón, San Andrés del Congosto, San Andrés del Rey, Sauca, Sayatón, Sigüenza, Solanillos del extremo, Sotillo (El), Sotodosos, Taragudo, Tendilla, Toba (La ), Torija, Torrecuadradilla, Torre del Burgo, Torremocha del Campo, Torremocha de Jadraque, Tórtola de Henares, Trijueque, Trillo, Utande, Valdarachas, Valdearenas, Valdeavellano, Valdeconcha, Valdegrudas, Valderrebollo, Valfermoso de Tajuña, Valtablado del Río, Viana de Jadraque, Villanueva de Alcorón, Villanueva de Argecilla, Villaseca de Henares, Yebes, Yebra, Yélamos de Abajo, Yélamos de Arriba, Zaorejas ja Zorita de los Canes.

5. Seos geograafilise piirkonnaga:

5.1. Geograafilise piirkonna eripära:

La Alcarria piirkond asub kiltmaal, mis on 900–1 000 meetri kõrgusel merepinnast; seda läbivad vähese veega jõed, tänu millele on tekkinud viljakad madalikud ja orud, kus kasvab hulgaliselt lõhnataimi ja põõsaid.

Madalikud asuvad 700–800 meetri kõrgusel merepinnast. Kõige olulisem on Tajuña jõe äärne madalik, mis jagab piirkonna kaheks.

La Alcarrias on mergli- ja kipsisisaldusega muld.

Looduslikus taimekoosluses on palju huulõielisi, näiteks rosmariin (Rosmarinus officinalis L.), liivatee (Thymus ssp.), laialehine lavendel (Lavandula latifolia Medicus), piparrohi (Satureja ssp.), iisop (Hissopus officinalis L.), majoraan (Thymus mastichina L. subsp. mastichina), ning muid taimi, nagu harilik leesikas (Arctostaphylos uva-ursi L. Sprengel), leetpõõsas (Genista scorpius L.) jm.

Piirkonna põllumaadel kasvatatakse vaheldumisi teravilja ja päevalilli. Vähesel määral kasvatatakse ka puid, peamiselt viina- ja oliivipuid. Samuti kasvatatakse lõhna- ja maitsetaimi, peamiselt lavandiini (Lavandula hybrida Rev). Rohkem esineb metsapuuliike; mesinduse seisukohalt on olulisemad nendest igihaljas tamm, tamm, mänd ja sabiina kadakas.

Piirkonnas on mõõdukas jahe vahemereline kliima. Keskmine temperatuur on 8–12 °C; esineb pikki külmaperioode, mil temperatuur jääb 0 ja 4 °C vahele, ning soojaperioode, mil temperatuur on 18–22 °C.

Geograafilise piirkonna mesinike kindlaksmääratud tootmismeetod näeb ette, et mett tuleb dekanteerimiseks ja pakendamiseks vedeldada maksimaalselt 45 °C juures; keelatud on pastöriseerimine, tuleb tagada ülekuumutamise vältimine, keelatud on liiva-, diatomiit- või muude sarnaste filtrite kasutamine, millega eemaldataks looduslik õietolm, ning dekanteerimine peab toimuma raskusjõu toimel.

5.2. Toote eripära:

A. Füüsikalis-keemilised omadused

Niiskusesisaldus ≤ 17,5 % Hüdroksümetüülfurfuraal ≤ 15,0 mg/kg Vabad rasvhapped ≤ 35,0 meq/kg Elektrijuhtivus ≤ 0,62 mS/cm Kolorimeetria L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Õietolmu omadused

„Miel de La Alcarria” liik Õietolmuterade osakaal Lavendlimesi Lavendli õietolm > 10 % Rosmariinimesi Rosmariini õietolm ≥ 15 % Mitmeliigiline õiemesi Liivatee (Thymus t.), piparrohu (Satureja spp.), rosmariini ja lavendli õietolmuterade osakaal kokku ≥ 5 %

Samuti peavad olema täidetud järgmised nõuded.

— Kanarbikuliste (Ericaceae), välja arvatud hariliku leesika (Arctostaphylos uva-ursi L. Sprengel) õietolmuterade osakaal peab olema ≤ 1 %.

— Vaigu-kiviroosiku (Cistus ladanifer L.) õietolmuterade osakaal peab olema ≤ 3 %.

— Prantsuse lavendli (Lavandula stoechas L.) õietolmuterade osakaal peab olema ≤ 3 %.

— Tootmispiirkonnas kasvatatavate muude kui dekoratiivtaimede, välja arvatud lõhnataimede õietolmuterade osakaal kokku peab olema ≤ 15 %.

C. Organoleptilised omadused

Meel peavad olema selle allikaks olevatele õistaimedele iseloomulikud organoleptilised omadused, eelkõige lõhn ja maitse.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Tulenevalt La Alcarria piirkonna eripäradest – kõrgus 900–1 000 meetrit üle merepinna, jahe mõõdukas vahemereline kliima ja aluseline muld – leidub sealses looduslikus taimekoosluses hulgaliselt huulõielisi, nagu rosmariin, liivatee, laialeheline lavendel, piparrohi, iisop, majoraan, ning muid taimi, nagu harilik leesikas ja leetpõõsas, millest saadakse „Miel de La Alcarria” mitmeliigilist õiemett ning rosmariini- ja lavendlimett, mida eristavad muudest meeliikidest õietolmu osakaal ning organoleptilised ja füüsikalis-keemilised omadused – niiskusesisaldus, hüdroksümetüülfurfuraal, vabad rasvhapped, elektrijuhtivus ja kolorimeetria.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

http://pagina.jccm.es/agricul/paginas/comercial-industrial/consejosreguladores/pliegos/pliego_condiciones_miel_alcarria.pdf

(1) ELT L 93, 31.3.2006, lk 12.